Առաջին խաղակեսում «Արսենալ»-ը ևս մի քանի նպաստավոր պահեր ունեցավ, սակայն գոլ խփել չհաջողվեց: Երկրորդ խաղակեսն անցավ ավելի անհետաքրքիր պայքարում: Գնդակին ավելի շատ տիրում էին «Չելսի»-ի ֆուտբոլիստները, իսկ «Արսենալ»-ը խաղում էր հակագրոհների մարտավարությամբ: Հաջողությանը հասնելուն ավելի մոտ էին «Չելսի»-ի ֆուտբոլիստները, և այդպես էլ եղավ: 81-րդ րոպեին Էդեն Ազարի փոխանցումից հետո աչքի ընկավ Մարկոս Ալոնսոն՝ հաշիվը դարձնելով 3-2: Մնացած ժամանակահատվածում «Արսենալ»-ին ոչինչ չհաջողվեց անել: